Հարբեցող Ծաղրանկարիչը ծուխը փչեց դեպի կարմիր ծառից պատրաստված գրասեղանը, որը մի քանի այլ իրերի պես թաքցրել էր՝ վախենալով, որ կինն իրենց անհաշիվ վեճերից մեկի ժամանակ կփչացնի: Մեջլիսի անդամներին տարբեր կենդանիների տեսքով պատկերող երկու նոր՝ Երկկենցաղ քաղաքական գործիչ և Ռնգեղջյուր քաղաքական գործիչ շարքերի ճեպանկարներն էլ էին այնտեղ: Վարչապետին ոչխարի մորթի հագած գայլի տեսքով պատկերելու համար դատարանը նրան երեք տարվա ազատազրկման էր դատապարտել, հետո էլ դատավճիռը անորոշ ժամկետով հետաձգել էր: